Държавен вестник, бр. 85, 2021 г., стр. 25

БРОЙ  85	
Д Ъ Р Ж А В Е Н  В Е С Т Н И К 	
СТР.  25  
Като припомня също член 16 от Между-
народната конвенция за предотвратяване на 
замърсяването от кораби, 1973 г., изменена 
с протоколи от 1978 г. и 1997 г. (MARPOL), 
който определя процедурата за изменения и 
възлага на съответния орган на Организацията 
функцията да разглежда и приема изменения,
Като има предвид, предложените на своята 
седемдесет и четвърта сесия изменения на 
Анекс VI към MARPOL относно електрон-
ните дневници и правила за конструктивния 
индекс за енергийна ефективност на кораби с 
усилена обшивка за плаване в условия на лед, 
които бяха разпространени в съответствие с 
член 16, параграф 2, буква а) от MARPOL,
1. Приема, в съответствие с член 16, пара-
граф 2, буква d) от MARPOL, изменения на 
Анекс VI към MARPOL, чийто текст е изложен 
в приложението към настоящата резолюция.
2. Определя, в съответствие с член 16, 
параграф 2, буква f), iii) от MARPOL, че 
измененията се считат за приети на 1 април 
2020 г., освен ако преди тази дата не по-малко 
от една трета от страните или страни, чиито 
комбинирани търговски флоти, съставляват 
не по-малко от 50 % от брутния тонаж на 
световния търговски флот, са уведомили 
Организацията за възраженията си срещу 
измененията;
3. Приканва страните да отбележат, че в 
съответствие с член 16, параграф 2, буква g), 
ii) от MARPOL посочените изменения влизат 
в сила на 1 октомври 2020 г. след приемането 
им в съответствие с параграф 2 по-горе.
4. Отправя искане към генералния секре-
тар, за целите на член 16, параграф 2, буква 
f) от MARPOL, да предаде заверени копия 
от настоящата резолюция и текста на изме-
ненията, съдържащи се в приложението, на 
всички страни по MARPOL.
5. Освен това отправя искане към гене-
ралния секретар да предаде копия от насто-
ящата резолюция и приложението към нея 
на членовете на Организацията, които не са 
страни по MARPOL.
ПРИЛОЖЕНИЕ
(Изменения на Анекс VI към MARPOL) 
(Електронни дневници и правила за кон­
структивния индекс за енергийна ефектив­
ност – EEDI на кораби с усилена обшивка за 
плаване в условия на лед)
Правило 2 – Определения
1 Параграф 42 се заменя със следното:
„42 Полярен кодекс означава Междуна-
родния кодекс за корабите, опериращи в 
полярни води, състоящ се от въведение, 
части I-A и II-A и части I-B и II-B, приет с 
Резолюции MSC.385(94) и MEPC.264 (68), 
както може да бъде изменен, при ус-
ловие че:
.1 изменения на свързаните с околната 
среда разпоредби от въведението и 
глава 1 на част II-A от Полярния 
кодекс се приемат и влизат в сила 
в съответствие с разпоредбите на 
член 16 от Конвенцията относно 
процедурите за поправка на анекс; 
.2 изменения на част II-B от Полярния 
кодекс се приемат от Комитета по 
опазване на морската среда в съ-
ответствие с неговия правилник.“
2 Добавя се нов параграф 51, както следва:
„51 Електронен дневник означава устройс­
тво или система, одобрена от Админис­
трацията, използвана за електронно 
записване на необходимите записи за 
разтоварване, прехвърляния и други 
операции, както се изисква съгласно нас­
тоящия Анекс, вместо хартиена книга.“
Правило 12 – Вещества, които нарушават 
озоновия слой
3 Във второто изречение на параграф 6 
думите „електронна система за записване“ 
се заменят с „електронен дневник“.
4 В края на параграф 6 се добавя ново 
изречение, както следва:
„Електронната система за записване, 
посочена в правило 12.6, приета с Резо-
люция MEPC.176(58), се счита за електро-
нен дневник, при условие че системата 
за електронно записване е одобрена от 
Администрацията на или преди първия 
преглед за подновяване на Междуна-
родно свидетелство за предотвратяване 
замърсяването на въздуха, проведен 
на или след 1 октомври 2020 г., но не 
по-късно от 1 октомври 2025 г., като се 
вземат предвид насоките, разработени от 
Организацията*.“
Правило 13 – Азотни окиси (NOX)
5 В параграф 5.3 след думите „се впишат 
в такъв дневник“ се добавят думите „или 
електронен дневник*“.
Правило 14 – Серни окиси (SOх) и прахови 
частици
6 В последното изречение на параграф 6 
след думите „се записва в дневник“ се вмъкват 
думите „или електронен дневник“.
Правило 19 – Приложение
7 В последното изречение на параграф 3 
думите „товарни кораби ледоразбивачи“ се 
заменят с думите „кораби от категория А, 
както е определено в Полярния кодекс“.
Приложение I
Форма на Международно свидетелство за 
предотвратяване замърсяването на въздуха 
(IAPP)(Правило 8)
8 Във встъпителния параграф на Прило-
жение I думите „от Резолюция MEPC.176(58) 
през 2008 г.“ се заличават.